|  |  |
| --- | --- |
| Prvi.jpg  |   22. октобар 2015. **10/15**  |
|  |  |

|  |
| --- |
| **октобар 2015. године** |
| САОПШТЕЊЕ ЗА МЕДИЈЕ |

 **Просјечна нето плата у септембру 834 КМ**

**Највиша просјечна нето плата у подручју *Финансијске дјелатности и дјелатности осигурања* 1 260 КМ, а најнижа у подручју *Административне и помоћне услужне дјелатности* 521 КМ**

Просјечна мјесечна нето платазапослених у Републици Српској,исплаћена у септембру 2015. године износи834 КМ, а просјечна мјесечна бруто плата 1 345 КМ.

У односу на септембар 2014. године, просјечна нето плата исплаћена у септембру 2015. реално је већа за 2,5%, док је у односу на август 2015. године реално већа за 0,1%.

Посматрано по подручјима, у септембру 2015. године, највиша просјечна нето плата исплаћена је у подручју *Финансијске дјелатности и дјелатности осигурања* и износи 1 260 КМ. Са друге стране, најнижа просјечна нето плата у септембру 2015. исплаћена је у подручју *Административне и помоћне услужне дјелатности* 521 КМ.

У септембру 2015. године, у односу на август 2015, највећи номинални раст нето плате забиљежен је у подручјима *Вађење руда и камена* 4,8%, *Административне и помоћне услужне дјелатности* 1,6% и *Производња и снабдијевање електричном енергијом, гасом, паром и климатизација* 1,5%.

Смањење плате, у номиналном износу, забиљежено је у подручјима *Прерађивачка индустрија* 3,5%, *Информације и комуникације* 1,8% и *Остале услужне дјелатности* 1,4%.

 км



Графикон 1. Просјечнe нето платe запослених по мјесецима

**Мјесечна инфлација у септембру 2015. године -0,1%**

**Годишња инфлација (IX 2015/IX 2014.) -2,1%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у септембру 2015. године у односу на претходни мјесец, у просјеку су ниже за 0,1%, док су на годишњем нивоу ниже за 2,1%.

Од 12 главних одјељака производа и услуга, више цијене забиљежене су у четири, ниже цијене у три, док су у пет одјељака цијене, у просјеку, остале непромијењене.

Највећи раст забиљежен је у одјељку *Одјећа и обућа* (2,1%) усљед виших, сезонских цијена одјеће и обуће, затим у одјељку *Храна и безалкохолна пића* (0,3%) усљед виших цијена у групи поврће (4,4%) које су такође, сезонског карактера, затим у групи шећер, џем, мед и други производи (0,6%) због виших набавних цијена као и завршетка периода акцијских попуста на поједине артикле из ове групе, затим у групи уља и масноће (0,4%) и у групи месо (0,4%) усљед нових набавки. Више цијене забиљежене су и у одјељцима *Здравство* и *Намјештај и покућство* (0,2%).

У одјељцима *Алкохолна пића и дуван, Становање,* *Комуникације, Образовање* и *Ресторани и хотели* цијене су, у просјеку, остале непромијењене.

Највећи пад цијена у септембру забиљежен је у одјељку *Превоз* (1,9%) усљед и даље присутног тренда нижих набавних цијена у групи горива и мазива (3,8%). Нешто мањи пад цијена забиљежен је у одјељку *Рекреација и култура* (0,4%) те у одјељку *Остала добра и услуге* (0,1%) због нижих, акцијских цијена у групи производи за личну хигијену (0,8%).

**Календарски прилагођена индустријска производња (I-IX 2015/I-IX 2014.) већа 3,8%**

**Број запослених у индустрији (IX 2015/IX 2014.) већи 1,6%**

**Календарски прилагођена индустријска производња** у периду јануар-септембар 2015. године у поређењу са истим периодом прошле године већа је за 3,8%. У истом периоду у подручју *Вађења руда и камена остварен* је раст од 13,9%, у *Производњи и снабдијевању електричном енергијом, гасом, паром и климатизацији* раст од 2,9% и у *Прерађивачкој индустрији* раст од 2,2%.

Посматрано према главним индустријским групама по основу економске намјене производа, у периоду јануар-септембар 2015. године у поређењу са истим периодом прошле године, производња трајних производа за широку потрошњу већа је за 6,9%, интермедијарних производа за 6,8%, нетрајних производа за широку потрошњу за 4,5% и енергије за 4,1%, док је производња капиталних производа мања за 9,2%.

**Број запослених у индустрији** у септембру 2015. године у односу на просјечан мјесечни број запослених у 2014. години већи је за 2,5%, у односу на исти мјесец прошле године већи за 1,6% и у односу на август 2015. године за 0,4%. Број запослених у индустрији у периоду јануар - септембар 2015. године, у односу на исти период прошле године, већи је за 1,5%. У истом периоду у подручју *Производња и снабдијевање електричном енергијом, гасом, паром и климатизацији* остварен је раст од 3,8%, у подручју *Вађење руда и камена* раст од 2,3% и у подручју *Прерађивачка индустрија* раст од 1,0%.

Графикон 2. Индекси индустријске производње, септембар 2011 – септембар 2015. (∅2010=100)

**Покривеност увоза извозом (у периоду I-IX 2015.) 58,9%**

У септембру 2015. године остварен је извоз у вриједности од 237 милиона КМ и увоз у вриједности од 389 милиона КМ.

У оквиру укупно остварене робне размјене Републике Српске са иностранством у септембру ове године, проценат покривености увоза извозом износио је 61,1%. Проценат покривености увоза извозом за првих осам мјесеци текуће године износио је 58,9%.

У периоду јануар - септембар 2015. остварен је извоз у вриједности од милијарду и 919 милиона КМ, што је за 4,1% мање у односу на исти период претходне године. Увоз је, у истом периоду, износио 3 милијарде 259 милиона КМ, што је за 8,7% мање у односу на исти период претходне године.

У погледу географске дистрибуције робне размјене Републикe Српскe са иностранством, у периоду јануар - септембар 2015. године, највише се извозило у Италију и то у вриједности од 356 милиона КМ, односно 18,6%, те у Србију 255 милиона КМ, односно 13,3% од укупног оствареног извоза. У истом периоду, највише се увозило из Србије и то у вриједности од 565 милиона КМ, односно 17,3% и из Русије, у вриједности од 529 милиона КМ, односно 16,2% од укупно оствареног увоза.

Посматрано по групама производа, у периоду јануар - септембар 2015. године, највеће учешће у извозу остварују обрађено дрво са укупном вриједношћу од 122 милиона КМ, што износи 6,3% од укупног извоза, док највеће учешће у увозу остварује нафта и уља добијена од битуменозних минерала (сирова), са укупном вриједношћу од 492 милиона КМ, што износи 15,1% од укупног увоза.

хиљ. КМ

2014

2015

Графикон 3. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:**  |
| **Статистика рада**Биљана Глушацbiljana.glusac@rzs.rs.ba |
| **Статистика цијена** Биљана ТешићBiljana.tesic@rzs.rs.ba |
| **Статистика индустрије и рударства** Мирјана Бандурmirjana.bandur@rzs.rs.ba |
| **Статистика спољне трговине** мр Сања Стојчевић Увалић[sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |

|  |
| --- |
| **ОБЈАШЊЕЊА ПОЈМОВА** |
| **∅** - просјек¹ - процјена |

|  |
| --- |
|  |
| Саопштење припремило одјељење публикација |
| Владан Сибиновић, начелник одјељењаИздаје Републички завод за статистику,Република Српска, Бања Лука, Вељка Млађеновића 12дДр Радмила Чичковић, директор ЗаводаСаопштење је објављено на Интернету, на адреси: www.rzs.rs.baтел. +387 51 332 700; E-mail: [stat@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)**Приликом коришћења података обавезно навести извор** |